Vier vas vir aanlynvlerksleep-slenter | Maroela Media
Lt.kol. Robert Netshiunda, woordvoerder van die Valke in die Wes-Kaap, het gesê die verdagtes, tussen 27 en 38 jaar oud, is opgespoor nadat hulle bankrekeninge by verskeie Suid-Afrikaanse banke geopen het en dit gebruik het om geld van niksvermoedende slagoffers te ontvang.
"Een verdagte is in hegtenis geneem kort nadat hy 'n lokvalpakkie van die Valke by die Postnet in Somerset Mall ontvang het," het Netshiunda gesê.
Verdere ondersoek het tot die inhegtenisneming van die ander drie verdagtes gelei. Die polisie het beslag gelê op vyf skootrekenaars en 12 selfone. Twee van die skootrekenaars het valse profiele gehad, wat geskep is om slagoffers te bedrieg om geld aan hulle oor te betaal.
Die verdagtes moet Donderdag in die Kaapstad-landdroshof verskyn.
Die Valke het sedert Julie reeds 11 mense, meestal Nigeriërs, in verband met aanlynvlerksleep-slenters in hegtenis geneem.
Maroela Media het vroeër berig die polisie het gesê sewe slagoffers is sover geïdentifiseer. Hulle is gesamentlik uit bykans R400 000 bedrieg.
Die verdagtes het na bewering valse profiele op aanlynverksleep-webwerwe geskep om vroue te lok. Die verdagtes het met die slagoffers gesels voordat hulle met verskillende scenario's vorendag gekom het en die vroue gevra het om geld oor te plaas na die verdagtes se bankrekeninge.
Ag nee..regtig mense…Dis jul eie skuld as jul val vir enige slenter op internet. Geen mens betaal enige geld aan enige iemand oor as jy nie seker maak van jou feite nie. Ek het geen simpatie met mense wat so gevang word nie…Ja ek weet ek gaan uitgehaal word…..Iedere en elk weet niks is vandag vertrouens waardig…jy moet eers heeltemal seker maak van alles voordat jy geld in enige iemand se rekening inbetaal maak nie saak wat dit is nie. Jou geld, jou bankrekening, jou ID nommer, jou adres, jou telefoon nommer en en en en en so kan ek… Lees meer »
Anoniem ek stem saam met jou. In vandag se tyd kan jy mos nie net enige persoon vertrou wat 'n hartseer storie vertel nie.
Ek is dapper maar nie onnosel nie. Goeie genugtig dames liefde kan nie gekoop word nie. Word wakker julle maak julself belaglig. Geen simpatie!
My vriendin hou aan met hierdie soort van 'verhoudings'. As sy nie geld wil gee nie vloek hulle haar en dreig om naakfotos op internet te plaas. Sy wil nie alleen oud word nie en glo sy gaan 'n goeie man nog ontmoet. Ek gee op.
Alweer Nigeriers. Ek stem met die res hier bo – regtig, hoe hardop moet jy wees om geld oor te betaal aan iemand wat jy nie ken nie. 'n Man kan hoe nice of aantreklik of watookal wees maar as hy so vroeg al vra vir geld hol mens veeeeeer weg. Block. Delete. Unfollow. Unfriend. Vergeet!